**Tuulivoima Yhdysvalloissa** kertoo tuulivoimaan liittyvistä seikoista Yhdysvalloissa.

AWEA:n mukaan Yhdysvallat oli maailman suurin tuulivoiman tuottaja vuonna 2008. Kapasiteetti vuoden 2008 lopussa oli 25 170 MW ja lisäys vuonna 2008 8 352 MW.

Yhdysvaltoihin asennetusta uudesta sähkökapasiteetista tuulivoiman osuus oli 35 % vuonna 2007 ja 42 % vuonna 2008.  Barack Obaman mukaan tuulivoima luo runsaasti uusia työpaikkoja ja uuden merkittävän teollisuusalan. Yhdysvaltojen energiaviraston mukaan tuulivoimapotentiaali on vähintään 20 % sähköstä vuoteen 2030 mennessä. Tuulivoimala-alaa edustavan AWEA:n mukaan tuulivoima on hinnaltaan kohtuullista ja se laskee sähkökustannuksia, vakauttaa hintoja, lisää energiaturvallisuutta ja luo satoja tuhansia uusia työpaikkoja Yhdysvaltoihin.

Sähköntuotanto
--------------

Yhdysvaltojen sähkön tuotanto jakautuu: 50 % hiilivoima, 20 % ydinvoima, 20 % maakaasu, 6 % vesivoima ja 4 % öljy ja muut uusiutuvat. Vuoden 2007 lopussa asennettu tuulivoiman arvioitiin tuottavan sähköä 48 000 GWh vuonna 2008, mikä on 1% Yhdysvaltojen sähkönkulutuksesta.

Tuki
----

Tuulivoimakapasiteetin lisäys on ollut suoraan verrannollinen energiatukeen. Vuosina 2006-2008 verotuki (the federal production tax credit PTC) oli ainoa tuulivoiman tuki: 1,9 c/kWh veroetu 10 vuoden ajan. Energia-ala on USA:ssa yleisesti vahvasti tuettu. GWEC:n mukaan uusiutuvan energian tuki on edellytys sen menestymiselle USA:ssa. PTC:tä jatkettiin lokakuussa 2008 vuoden 2009 loppuun. Tuulivoima-ala toivoo vakaampaa energiapolitiikkaa. Tukipolitiikasta johtuen asennukset vähenivät 93% vuonna 2000, 73% v. 2002 ja 77% v. 2004.

Kapasiteetti
------------

| Tuulivoima |
| --- |
| Vuosi | Yhteensä | Lisäys |
| 1996 | 1 703 | 1 |
| 1997 | 1 711 | 8 |
| 1998 | 1 853 | 142 |
| 1999 | 2 512 | 659 |
| 2000 | 2 579 | 67 |
| 2001 | 4 273 | 1 694 |
| 2002 | 4 685 | 412 |
| 2003 | 6 357 | 1 672 |
| 2004 | 6 729 | 372 |
| 2005 | 9 149 | 2 420 |
| 2006 | 11 603 | 2 454 |
| 2007 | 16 818 | 5 215 |
| 2008 | 25 170 | 8 425 |
| 2009 | 35 159 | 9 922 |
| 2010 | 40 267 | 9 922 |
| 2011 | 46 916 | 9 922 |
| 2012 | 60 005 | 13 131 |
| 2013 | 61 110 | 9 922 |
| 2014 | 65 879 | 4 854 |

USA lisäsi tuulivoimakapasiteettia 45 % vuonna 2007. USA:n tuulivoimakapasiteetti kasvoi 5 244 MW vuonna 2007. Vuoden 2007 lopussa USA:n tuulivoimakapasiteetti oli 16 818 MW ja vuoden 2006 lopussa 11 603 MW. Vuonna 2008 kapasiteetin ennustetaan nousevan yhtä paljon kuin vuonna 2007. 

Vuonna 2007 rakennettiin 14 uutta tuotantotehdasta USA:n.

Tuulivoima alueittain
---------------------

| USA:n tuulivoima (MW) |
| --- |
| Alue | 2007 | 2008 | 2009 |
| Texas | 4 356 | 7 116 | 9 410 |
| Iowa | 1 273 | 2 790 | 3 670 |
| Kalifornia | 2 439 | 2 517 | 2 794 |
| Washington | 1 163 | 1 375 | 1 980 |
| Minnesota | 1 299 | 1 752 | 1 809 |
| **Yhteensä** | **16 818** | **25 170** | **35 159** |
|

Lähteet
-------

1. 1 2  Wind Energy for a New Era (Arkistoitu – Internet Archive) AWEA 8.12.2008
2. 1 2 3  Wind energy grows by record 8,300 mw in 2008, Smart policies, stimulus bill needed to maintain momentum in 2009 (Arkistoitu – Internet Archive) AWEA 27.1.2009
3. 1 2  Global Wind Eenergy Outlook 2008 (Arkistoitu – Internet Archive), GWEC lokakuu 2008
4. ↑  Global installed wind power capacity (MW) – Regional Distribution[vanhentunut linkki] Global wind Energy Council 6.2.2008
5. ↑  Global Wind Energy Council (GWEC) statistics (Arkistoitu – Internet Archive)
6. 1 2  AWEA Year End 2009 Market Report (Arkistoitu – Internet Archive) AWEA January 2010
7. ↑  Installed U.S. wind power capacity surged 45% in 2007 (Arkistoitu – Internet Archive) AWEA 17.1.2008
8. ↑  Installed U.S. wind power capacity surged 45% in 2007 (Arkistoitu – Internet Archive) AWEA 17.1.2008

Aiheesta muualla
----------------

* Kuvia tai muita tiedostoja aiheesta **Tuulivoima Yhdysvalloissa** Wikimedia Commonsissa

* Installed U.S. Wind Capacity U.S. Department of Energy
* American Energy, The Renewable Path to Energy Security Worldwatch Institute